Diari Oficial de la Generalitat Valenciana


Sumari del DOGV 883, del 11-08-1988 (1988/811804)

DECRET 116/1988, de 29 de juliol, del Consell de la Generalitat Valenciana, pel qual s'aprova el Reglament Orgànic de l'Institut Valencià d'Estadística.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/07/29/116/dof/vci/html**

### Dades del document

Número de DOGV
:   883

Data del DOGV
:   11-08-1988

Secció del DOGV
:   DISPOSICIONS GENERALS

Número del document
:   1988/811804


Data del document
:   29-07-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 116/1988, de 29 de juliol, del Consell de la Generalitat Valenciana, pel qual s'aprova el Reglament Orgànic de l'Institut Valencià d'Estadística.  
Per Llei de la Generalitat Valenciana 2/1988, de 17 de maig, es crea l'Institut Valencià d'Estadística, com a Organisme Autònom de caràcter administratiu, adscrit a la Conselleria d'Economia i Hisenda. L'Institut Valencià d'Estadística és l'òrgan encarregat d'impulsar, organitzar i dirigir l'activitat estadística d'interés per a la Generalitat Valenciana.  
Segons que preveu la Llei esmentada, i amb els tràmits i estudis previs corresponents, s'estableix el Reglament de l'Institut Valencià d'Estadística, el qual desplega l'estructura orgànica, alhora que s'adscriuen als òrgans i unitats que integren aquesta estructura les competències corresponents.  
Per això, a proposta del Conseller d'Economia i Hisenda, i amb la deliberació prèvia del Consell de la Generalitat en sessió celebrada el dia 29 de juliol de 1988,  
DECRETE:  
CAPITOL 1 Introducció  
Article primer  
L'Institut Valencià d'Estadística és un Organisme Autònom de caràcter administratiu adscrit a la Conselleria d'Economia i Hisenda, al qual correspon la consecució dels fins i l'exercici de les competències que preveu la Llei de la Generalitat Valenciana 2/1988, de 17 de maig.  
Article segon  
L'Institut tindrà al seu càrrec amb caràcter general impulsar, organitzar i dirigir l'activitat estadística d'interés per a la Generalitat Valenciana. Amb aquesta finalitat comptarà amb la col·laboració de les Conselleries i establirà els Convenis oportuns amb altres Ens públics o privats, en especial amb els òrgans estadístics de l'Administració Central o d'altres Administracions Públiques.  
Article tercer  
L'Institut, Entitat de Dret públic, amb personalitat jurídica pròpia i amb autonomia econòmica i administrativa per a la realització de les seues finalitats i la gestió del seu patrimoni, tindrà les exempcions o les bonificacions tributàries que la Llei establesca per a la Comunitat Autònoma.  
CAPITOL II   
Dels òrgans de l'Institut  
Article quart  
Els òrgans de l'Institut Valencià d'Estadística són:  
a) La Comissió Executiva.  
b) El Director.  
c) Les Arees Tècniques.  
d) El Consell Valencià d'Estadística.  
CAPITOL III  
De la Comissió Executiva  
Article cinqué  
La Comissió Executiva és l'òrgan de govern, participació i control de l'Institut.  
Article sisé  
La Comissió Executiva està composta pels membres següents:  
a) El President que serà el Conseller d'Economia i Hisenda.  
b) El Vice-president, que serà nomenat pel Conseller d'Economia i Hisenda entre els seus Directors Generals.  
c) Un Vocal en representació de la Presidència de la Generalitat, almenys amb categoria de Director General, nomenat pel President de la Generalitat.  
d) Un Vocal en representació de cadascuna de les Conselleries, almenys amb categoria de Director General, nomenats pel Govern Valencià proposta dels Consellers corresponents.  
e) Sis Vocals en representació de les Corporacions Locals de la Comunitat Valenciana, designats per l'Associació d'Entitats Locals amb major implantació en aquesta.  
f) Podrà incorporar-s'hi, si escau, un vocal designat pel Ministre d'Economia i Hisenda, amb categoria almenys de Sots-director General, en representació de l'Institut Nacional d'Estadística.  
g) El Director de l'Institut, que actuarà de Secretari.  
Article seté  
Són funcions de la Comissió Executiva:  
a) Definir les directrius de funcionament de l'Institut.  
b) Elaborar l'avantprojecte del Pla d'Estadística de la Comunitat Valenciana, per a la tramitació posterior.  
e) Examinar i aprovar aquells programes que, tot i no estar inclosos en el Pla d'Estadística, siguen considerats necessaris i urgents.  
d) Examinar i aprovar l'avantprojecte de pressuposts de l'Institut, per a la tramitació posterior.  
e) Proposar al Consell Valencià d'Estadística, per a l'aprovació, la memòria anual d'activitats de l'Institut.  
f) Aprovar els Convenis que l'Institut puga establir amb qualsevol Administració Pública o Entitat Privada.  
g) Examinar i aprovar, si escau, mitjançant l'evacuació de l'informe corresponent, els termes de qualsevol acord o Conveni de contingut estadístic entre qualsevol òrgan de la Generalitat i d'altres Administracions Públiques o Ens privats  
h) Qualssevol altres que siguen necessàries per al compliment dels fins i l'execució de les competències atribuïdes a l'Institut i aquelles altres que en el futur se li puguen atribuir.  
Article vuité  
U. Per a una major agilitat i eficàcia en l'execució de les funcions de la Comissió Executiva, aquesta podrà constituir al seu si Comissions Delegades, amb les funcions i atribucions que aquella li delegue expressament.  
Dos. Dels acords de les Comissions Delegades es donarà compte a la Comissió Executiva en la primera sessió que celebre.  
Article nové  
A les sessions de la Comissió Executiva o de les seues Comissions Delegades podran assistir el Director Adjunt o els tècnics de l'Institut, quan hi siguen requerits, amb veu i sense vot.  
Article deu  
U. La Comissió Executiva es reunirà, almenys, una vegada per trimestre i totes les vegades que siga convocada pel President.  
Dos. Les Comissions Delegades es reuniran totes les vegades que siguen convocades pels qui les presidesquen.  
Tres. Per a l'existència de quòrum en la Comissió Executiva i en les seues Comissions Delegades caldrà la presència de, la majoria absoluta dels seus membres en primera convocatòria, i d'un mínim de cinc en segona convocatòria per a la Comissió Executiva i de tres per a les Comissions Delegades.  
Article onze  
Seran funcions del President:  
a) Ostentar la superior representació de l'Institut en totes les relacions amb Entitats públiques o privades.  
b) Ordenar les convocatòries, fixar l'Ordre del Dia i presidir, amb vot de qualitat, les sessions de la Comissió Executiva i del Consell Valencià d'Estadística.  
c) Proposar a la Comissió Executiva les directrius generals de funcionament de l'Institut.  
d) Presentar a la Comissió Executiva la memòria anual d'activitats perquè l'aprove, si escau.  
e) Adoptar les resolucions necessàries per a executar i fer complir els acords de la Comissió Executiva.  
f) La contractació administrativa del Institut, i disposar les despeses i ordenar els pagaments derivats de la gestió i l'activitat de l'Institut, sense perjudici de la possible delegació en el Vice-president i Director de l'Institut.  
g) En general, i de forma àmplia, totes aquelles que procuren el millor desenvolupament de l'Institut.  
Article dotze  
El Vice-president de l'Institut substituirà al President en els casos d'absència, vacant o malaltia i tindrà, a més de les que li puguen ser delegades per la Comissió Executiva o pel President, les funcions següents:  
a) Presentar a la Comissió Executiva l'avantprojecte de pressuposts per tal que l'aprove, si així pertoca.  
b) Exercir l'alta direcció, govern i règim disciplinari del personal de l'Institut.  
CAPITOL IV De la Direcció i les Arees Tècniques  
Article tretze  
U El nomenament del Director de l'Institut recaurà en persona de reconeguda capacitat i competència relacionades amb l'activitat estadística.  
Dos. El Director de l'Institut serà nomenat per Decret del Consell de la Generalitat Valenciana a proposta del President de l'Institut. Del nomenament es donarà compte a la Comissió d'Economia, Pressuposts i Hisenda de les Corts Valencianes, en el termini de quinze dies des que es produí.  
Article catorze  
Són funcions del Director:  
a) La direcció, la representació i la gestió efectives de l'Institut en els aspectes tècnics, administratius i de personal, sense perjudici de les facultats reservades al President i al Vicepresident.  
b) L'execució i el seguiment dels acords adoptats pels òrgans de l'Institut.  
c) L'impuls, el desenvolupament i la direcció dels treballs, dels estudis, de les investigacions i de les altres activitats de les Arees Tècniques.  
d) L'elaboració de l'avantprojecte de pressuposts i la memòria de l'Institut.  
e) L'administració financera i comptable de l'Institut i la gestió de la contractació administrativa.  
f) La coordinació administrativa i la gestió dels serveis de règim intern.  
g) La vigilància i la fiscalització de les dependències al seu càrrec, dictant les circulars i instruccions internes necessàries per al bon funcionament de l'Institut.  
h) L'atenció als assumptes de caràcter general o indeterminat no atribuïts a altres òrgans de l'Institut.  
i) En general, qualsevol que els òrgans de l'Institut li deleguen o encomanen.  
Article quinze  
U Depenent directament del Director de l'Institut s'enquadren el Director Adjunt i la Unitat Administrativa d'Assumptes Generals.  
Dos. La Direcció Adjunta tindrà al seu càrrec la coordinació tècnica de les Arees Tècniques de producció estadística, enteses com a sectors funcionals, i de l'Area de Procés de Dades i Documentació. Així mateix li correspondrà les funcions que li siguen encomanades pel Director.  
Tres. El Director Adjunt i el personal tècnic i administratiu de l'Institut seran seleccionats i es regiran segons que estableix la Llei de la Funció Pública Valenciana i altres normes que la complementen o despleguen.  
Quatre. a) Les activitats de les Arees Tècniques de producció estadística realitzades per l'Institut s'estructuren dins de dos sectors funcionals:  
1. Sector d'Estadístiques Econòmiques i Comptabilitat Regional, que té assignada l'execució d'estadístiques sobre producció, consum, preus, conjuntura, activitats sectorials i de serveis, etc. i la seua posterior integració en forma de comptes econòmics i taules input/output.  
2. Sector d'Estadístiques Demogràfiques i Socials, que té assignada l'execució d'estadístiques i de grans investigacions censals sobre població, cultura i ensenyament, estudis demogràfics, activitat laboral, enquestes complementàries a llars, investigacions socials i sanitàries, etc, i que proporcionen una àmplia visió demogràfica, social i cultural de la població valenciana.  
3. Per al desenvolupament de la producció, els sectors funcionals de l'Institut Valencià d'Estadística s'estructuran en les Unitats Tècniques que en cada moment es consideren necessàries per a la consecució dels objectius proposats pel Pla d'Estadística.  
b) L'Area de Procés de Dades i Documentació té al seu càrrec la implantació informàtica exigida pel desenvolupament del Pla d'Estadística de la Comunitat Valenciana, en les seues distintes fases que comprenen des del disseny fins a l'explotació, i estableix els mecanismes informàtics òptims per a la custòdia i la recuperació de la informació estadística. De l'Area de Procés de Dades i Documentació dependrà el Servei d'Informàtica i la Unitat Tècnica de Documentació.  
Cinc. La Unitat Administrativa dassumptes Generals serà l'encarregada dels serveis generals de l'Institut i, en especial, de la preparació i gestió pressupostària, el registre i arxiu de documentació, el control de personal, el manteniment de les instal·lacions i el material.  
CAPITOL V Del Consell Valencià d'estadística  
Article setze  
El Consell Valencià d'Estadística és l'òrgan de caràcter consultiu i supervisor de l'Institut.  
Article disset  
U. Seran membres del Consell Valencià d'Estadística:  
a) Quinze representants dels Grups Parlamentaris de les Corts Valencianes.  
b) Dotze representants del Consell de la Generalitat Valenciana.  
c) Vuit representants de les altres Institucions i Organitzacions previstes en el número quatre de l'article quart de la Llei 2/1988, de 17 de maig.  
Dos. Els membres del Consell en representació dels Grups Parlamentaris seran designats directament per cadascun d'ells en un número idèntic al de la seua representació en la Comissió d'Economia, Pressuposts i Hisenda de les Corts Valencianes, entre persones que no ostenten la condició de Diputat autonòmic.  
Tres. Els membres del Consell Valencià d'Estadística en representació del Consell seran:  
- El President de l'Institut, que ho serà del Consell.  
- El Vice-president de l'Institut, que ho serà del Consell.  
- El Director de l'Institut, que actuarà de Secretari del Consell.  
- Els nou Vocals de la Comissió Executiva de l'Institut nomenats en representació de la Presidència de la Generalitat i cadascuna de les Conselleries.  
Quatre. Els membres del Consell Valencià d'Estadística en representació de la resta de les Organitzacions i Institucions previstes en la Llei, seran:  
- Un representant de la Universitat d'Alacant, nomenat per aquesta.  
- Un representant de la Universitat de València, nomenat per aquesta.  
- Un representant de la Universitat Politècnica de València, nomenat per aquesta.  
- Un representant de les Cambres de Comerç, Indústria i Navegació de la Comunitat Valenciana, nomenat pel Consell Regional de Cambres.  
- Un representant de les Associacions Empresarials, nomenat per la de major implantació.  
- Dos representants de les Organitzacions Sindicals, nomenats per les mes representatives.  
- Un representant de les Associacions de Consumidors i Usuaris inscrites en el Registre d'associacions de Consumidors de la Comunitat Valenciana, elegit per Acord entre aquestes i si no n'hi hagués, per sorteig.  
Cinc. El Director de l'Institut, com a Secretari del Consell, podrà ser assistit en les seues funcions pel Director Adjunt que no disposarà de vot.  
Article divuit  
Són funcions del Consell Valencià d'Estadística:  
a) Informar sobre l'avantprojecte del Pla d'Estadística de la Comunitat Valenciana.  
b) Aprovar el projecte de memòria anual d'activitats de l'Institut.  
c) Informar sobre tots els projectes que els siguen sotmesos a consideració.  
d) Proposar les mesures que es consideren convenients sobre qüestions relacionades amb l'activitat de l'Institut.  
e) Qualsevol altres mesures que s'estimen escaients sobre qüestions relacionades amb l'activitat de l'Institut.  
Article dinou  
EI Consell Valencià d'Estadística es reunirà amb caràcter ordinari, prèvia convocatòria del President, dues vegades a l'any, una dins de cada semestre natural, i amb caràcter extraordinari quan ho acorda el President de l'Institut o així li ho sol·liciten un terç dels membres del Consell.  
DISPOSICIONS TRANSITORIES  
Primera  
El Consell Valencià d'Estadística haurà d'informar sobre l'avantprojecte de Llei d'Estadística de la Comunitat Valenciana, a què fa referència la disposició transitòria segona de la Llei de la Generalitat Valenciana 2/1988, de 17 de maig.  
Segona  
En el termini màxim de t res mesos des de l'entrada en vigor d'aquest Decret haurà de ser aprovada la plantilla de l'Institut Valencià d'Estadística per al període 1988-1991, que estarà subjecta a les previsions financeres del Segon Programa Econòmic Valencià.  
Primera  
DISPOSICIONS FINALS  
El Conseller d'Economia i Hisenda queda facultat per a dictar les disposicions necessàries en desplegament i aplicació d'aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 29 de juliol de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI